Puluboin iltasatu

Veera Salmen tarinan pohjalta kirjoittaneet

Merja Kaivo-oja ja Marjaana Massinen

Henkilöt:

Puluboi, kakkahuumoria viljelevä Hakaniemen torin pulu

Mainosmies Mainostaja, Puluboi aikuisena haaveammatissaan

Pikkupulu

Keskipulu

Isopulu

Susi

Tapahtumapaikka on Helsingissä Hakaniemen torin vieressä Hämeentiellä.

Tarpeisto (esimerkiksi):

Puluboi: kaulahuivi ja pipo, kirja

Mainosmies: takki, silmälasit, lehtiö ja iso kynä

Pikkupulu: vauvan hattu

Keskipulu: lippis

Isopulu: miesten hattu, sulka

Susi: karvahattu, häntä

**1.kohtaus Mainostaja mainostaa**

PULUBOI (lehahtaa esiin)
Töttölöö! Minä olen Puluboi, heippa, moikka, moljens! Mukavaa tiistaita, keskiviikkoa ja tolstaita.

MAINOSMIES (syöksyy paikalle)
Moikkelis koikkelis! Tämän talinan voi ostaa myös videona, ja se on luettavissa osoitteessa www.puluboi.pum. Paljon muutakin loinaa samassa osoitteessa.

PULUBOI (ihmettelee)
Minä tuossa aikuisena? Mitä ihmettä?

MAINOSMIES (jatkaa innokkaasti)
Ensimmäiseksi suulennuslasi ja mittanauha, yksi ysi ysi. Ekspoksilla mukavan vaalallinen lintupeliuutuus: “Taistelevat metsot Ykkönen”, saatavana myös öljyvälimaalauksena.

PULUBOI (pyytelee yleisöltä anteeksi, yrittää estellä Mainosmiestä)
Anteeksi, soli soli. Ei ole mitään myynnissä, hän vain nallaa.

MAINOSMIES (syöksyy etualalle jatkaen mainostamista)
Kaikki muukin lintuaiheinen klääsä poistohintaan. Myös hevosenhännän hoitosetti ja pulkillinen viiksivahaa, eeelittäin edulliseen sopimushintaan tietenkin.

PULUBOI (Mainostajalle)
Hei, häivy! Tämän piti olla lauhallinen iltasatuhetki. Hus!

MAINOSMIES (jatkaa mainostamista)
Piillä osoitteesi tänne, niin saat jokapuoleista liikennettä. Tilaa nyt, maksa maaliskuussa yks ysi ysi! Moikkelis koikkelis! (poistuu lentäen paikalta)

PULUBOI
Huh, päästiinpä siitä. Hän oli minä aikuisena. Minä vain haljoittelin. Minusta tulee isona tuollainen Mainosmies Mainostaja. (osoittaa poistuvaa Mainosmiestä) Isäni on ammatiltaan kiileellinen kiljekyyhky ja
isoisäni kuuluisa sotakiljeenvaihtaja Halmaa Paloni. Minunkin täytyy haljoitella oikein leippaasti, jotta onnistuisin elämässäni. Soli vaan vielä kellan!

**2.kohtaus Iltasatu alkaa**

PULUBOI (hakee kirjan)
Hei kuulkaa! Tööt! Nyt on todella hauskaa! Haluatteko kuulla iltasadun? Nosta siipi ylös, jos haluat kuulla lentävän iltasadun! (odottaa, että yleisö nostaa kätensä) Hyvä! Se on ihan lyhyt. Ei helmostuta siellä. Nyt tulee hyvä juttu. Hys! (odottaa, että yleisö hiljenee kuuntelemaan)

PULUBOI
Iltasadun nimi on Kolme pulua. Olipa kellan kolme pulua. (Pulut lehahtavat paikalle, esittelee heidät yleisölle) Pikkupulu, keskipulu ja IISO UUUPEA pulu. He asuivat Helsingissä Hakaniemen tolilla. Eläänä päivänä he katselivat Hämeentien toiselle puolelle, jossa meli liplatteli kauniisti.

ISOPULU
Hyi, miten halmaa ja kamala meidän oma kotitolimme on. Häivytään täältä!

MUUT PULUT
Niin juuli! Lennetään melenlantaan!

PULUBOI
Hämeentiellä valtioi kuitenkin aina susi, joka piti katua omanaan.

(Susi tulee paikalle mahtaillen.)

PIKKUPULU
Minä lennähdän ensin. (lähtee kadun yli) Viuts, viuts, viuts!

Susi
Kuka lentää minun Hämeentieni yli?

PIKKUPULU
Minä vain, pikkupulu.

SUSI
Minä syön sinut.

PIKKUPULU
Elä nyt viitsi. Kohta tulee veljeni, keskipulu. Hän on paljon pulleampi kuin minä.

SUSI
Jaahas, olkoon sitten.

(Pikkupulu lentää meren puolelle katua. Keskipulu lähtee lentämään kadun yli.)

KESKIPULU
VIUTS, VIUTS, VIUTS!

SUSI
KUKA LENTÄÄ MINUN HÄMEENTIENI YLI?

KESKIPULU
Minä, keskipulu vain. Tulhaan sinä minua jahtaat. Kohta tulee isoveljeni, IIISO-pulu, hän on tooosi pullea.

SUSI
Aaaa. Kiitti vinkistä!

(Keskipulu lentää kadun toiselle puolelle.)

PULUBOI
Viimeisenä lensi isopulu.

(Isopulu lähtee lentoon kadun yli.)

ISOPULU
VIUTS, VIUTS, VIUTS!

SUSI
Kukas siellä lentelee Hämeentieni yli?

ISOPULU
MINÄ. IIISO-pulu.

SUSI
Jaahas. Lentelepäs tänne, niin minä pistän sinut poskeeni. (kita auki ammollaan)

ISOPULU
Hyvä on.
(Lentää suden luo, ruikkaa ensin plösät suden kitaan.)

PULUBOI
Sitten Isopulu nokkasi suden päähän ison kuhmun, PUKS!

SUSI (köhii kakkoja kurkustaan ja hieroo käpälällä otsaansa)
AAUTS!

ISOPULU
Tässä sulle vielä kolmas opetus. (lähettää sulan kohti sutta, sulka osuu kipeää tehden keskelle suden kuonoa) TINKS!

SUSI
ÄÄ-ää-äääh (itkee ja toimii Puluboin kertoman mukaan)

PULUBOI
Susi itki kuin vauva ja häipyi muille maille. Sen jälkeen susi ei enää koskaan uskaltanut lähjätä puluille, jotka olivat ulheita ja hienoja olentoja. Sankaleita, sanon minä! Sen pituinen se.

PIKKUPULU
Kellopa, Puluboi, vielä yleisölle kolme maailman palasta satua!

PULUBOI
Niin, tosiaan! Tämä “Kolme pukkia eli pulua” on tietty palas kaikista. Toiseksi palas on “Kolme kalhua eli pulua” ja kolmanneksi “Lumikki ja seitsemän pientä kääpiötä eli pulua”. Kellotaan ne toisen kellan!

MAINOSMIES (pyyhältää paikalle)
Jos te lapset ja linnunpoikaset ette ole vielä kuulleet näitä talinoita, niin komentakaa äkkiä teidän äitinne kiljastoon tai kiljakauppaan, HOP HOP, GOU, GOU, GOU, koko kokoelma hintaan yks ysi ysi!

(Kaikki kumartavat.)